**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_\_\_ din \_\_\_\_\_\_\_\_\_\_\_\_\_\_\_**

**privind aprobarea proiectului ,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”**

**și a cheltuielilor legate de proiect,**

**în vederea depunerii acestuia spre finanțare de către R.A. Aeroportul Satu Mare**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

luând în considerare:

- Nota de fundamentare a R.A. Aeroportul Satu Mare nr. 2578/18.07.2025, înregistrată la registratura Consiliului Județean Satu Mare cu nr. 15099/18.07.2025;

- Hotărârea Consiliului de Administrație al R.A. Aeroportul Satu Mare nr. 17/2025 privind aprobarea proiectului ,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”*;*

- Ordinul Ministrului Transporturilor nr. 390 din 24.04.2025 pentru aprobarea [Ghidului solicitantului](https://legislatie.just.ro/Public/DetaliiDocumentAfis/297892) privind sprijinirea investițiilor în noi capacități de producere a energiei electrice produse din surse regenerabile pentru autoconsumul aerodromurilor, inclusiv sisteme de stocare a energiei;

- prevederile art. 3 alin. (2) din HG nr. 398/1997 privind trecerea unor regii autonome aeroportuare de sub autoritatea Ministerului Transporturilor sub autoritatea consiliilor județene;

în baza prevederilor Legii nr. 273/2006 privind finanțele publice locale, cu modificările și completările ulterioare,

luând în considerare prevederile art. 173 alin (1) lit. f) și cele ale art. 182 alin (4) cu trimitere la art. 139 alin (3) lit. a) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1** Se aprobă proiectul **,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”***,*în vederea depunerii lui spre finanțare în cadrul Fondului pentru Modernizare, Prioritate: Program cheie 9: Eficiență energetică în transporturi - reducerea emisiilor de CO\_2 prin eficiență energetică și noi tehnologii în transporturi, Obiectiv specific: P9\_OS1\_Cresterea capacitații de producere a energiei din surse regenerabile, în vederea atingerii obiectivelor din Planul Național Integrat în domeniul Energiei și Schimbărilor Climatice 2021-2030, precum si pentru creșterea independenței energetice în sectorul transporturilor, Operațiune: FM\_9.1 Sprijin pentru creșterea producției de energie din surse regenerabile - solar și pentru realizarea de capacități de stocare a energiei electrice, de către R.A. Aeroportul Satu Mare.

**Art.2** Se aprobă valoarea totală a proiectului **,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”*,*** în cuantum de **31.720.735,13 lei** (inclusiv TVA), valoarea totală eligibilă fiind în cuantum de **19.552.901,69 lei.**

**Art. 3**  Se aprobă finanțarea din bugetul de venituri și cheltuieli al R.A. Aeroportul Satu Mare, a cheltuielilor neeligibile în valoare de **12.167.833,44 lei, din care 5.021.028,33 lei** reprezintă T.V.A.-ul necesar implementării proiectului.

**Art. 4** Sumele reprezentând cheltuieli neeligibile, neprevăzute și/sau conexe ce pot apărea pe durata implementării proiectului, vor fi asigurate din bugetul de venituri și cheltuieli al R.A. Aeroportul Satu Mare.

**Art.5** Cu ducerea la îndeplinire se încredințează R.A. Aeroportul Satu Mare, Direcția Dezvoltare Regională și Direcția Economică din cadrul aparatului de specialitate al Consiliului Județean Satu Mare.

**Art.6** Prezenta hotărâre se comunică R.A. Aeroportul Satu Mare, Direcției Dezvoltare Regională și Direcției Economice din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2025**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red.Tehn T.L.R./Ex.5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_ 2025**

**REFERAT DE APROBARE**

**privind aprobarea proiectului ,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”**

**și a cheltuielilor legate de proiect, în vederea depunerii acestuia spre finanțare de către R.A. Aeroportul Satu Mare**

Regia Autonomă Aeroportul Satu Mare dorește să obțină finanțare din fondurile alocate României prin Fondul pentru modernizare (FM) pentru proiecte de investiții în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, în vederea susținerii unei economii cu emisii scăzute de carbon și atingerii obiectivelor asumate de România în cadrul Planului Național Integrat în domeniul Energiei și Schimbărilor Climatice (PNIESC).

Obiectivul general al proiectului: va conduce la creșterea ponderii energiei din surse regenerabile în concordanță cu strategia Uniunii Europene, precum si cu angajamentele Uniunii de a pune în aplicare Acordul de la Paris și obiectivele de dezvoltare durabilă a ONU, contribuind la atingerea obiectivelor asumate de România în cadrul Planului Național Integrat în domeniul Energiei și Schimbărilor Climatice 2021- 2030. Obiectivul general al proiectului este realizarea unei centrale fotovoltaice de 0,9 MW pentru producerea de energie electrică destinată exclusiv consumului propriu, inclusiv sisteme de stocare a energiei de 2,032 MWh.

Atingerea obiectivului general conduce la decongestionarea SEN prin utilizarea de noi capacități de producție a energiei electrice și prin creșterea producției de energie electrică din surse regenerabile. Obiectivul general generează o economie mai eficientă din punct de vedere al utilizării resurselor, mai ecologică și mai competitivă prin reducerea emisiilor cu efect de seră și creșterea ponderii energiei regenerabile în totalul consumului de energie primară. Totodată, obiectivul general al proiectului asigură sprijinirea tranziției către un sector aeronautic sustenabil prin dezvoltarea unei capacități proprii de producție de energie electrică din surse regenerabile pentru autoconsum, inclusiv integrarea unor sisteme de stocare a energiei, în vederea reducerii emisiilor de gaze cu efect de seră, a creșterii eficienței energetice și a consolidării securității energetice la nivel național.

***Bugetul proiectului:***

* Valoarea totală a proiectului este de **31.720.735,13 lei**, inclusiv TVA.
* Valoarea totală eligibilă în cuantum de **19.552.901,69 lei**.
* Cheltuielile neeligibile ale proiectului: **12.167.833,44 lei**, din care TVA aferent întregii perioade de implementare a proiectului: **5.021.028,33 lei**. Până la recuperarea de la bugetul de stat, pentru a asigura fluxul de numerar necesar, taxa pe valoarea adăugată aferentă achizițiilor din cadrul proiectului va fi asigurată din bugetul general consolidat al Județului Satu Mare. După recuperarea de la bugetul de stat în baza prevederilor legale, sumele aferente TVA-ului vor fi rambursate Județului Satu Mare.

Diferența de cheltuieli neeligibile de 7.146.805,11 lei reprezintă cheltuieli obligatorii, dar neeligibile conform Ghidului de finanțare:

Sumele reprezentând cheltuieli neeligibile ale proiectului în cuantum total de **7.146.805,11 lei**, la care se adaugă TVA în valoare de **5.021.028,33 lei**, precum și alte cheltuieli neeligibile neprevăzute și/sau conexe ce pot apărea pe durata implementării proiectului, vor fi asigurate din bugetul general consolidat al Județului Satu Mare.

Având în vedere cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind aprobarea proiectului ,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”**

**și a cheltuielilor legate de proiect, în vederea depunerii acestuia spre finanțare de către R.A. Aeroportul Satu Mare**

**INIŢIATOR:**

**PREŞEDINTE,**

**Pataki Csaba**

Red.Tehn T.L.R./Ex.5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea proiectului** **,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”**

**și a cheltuielilor legate de proiect, în vederea depunerii acestuia spre finanțare de către R.A. Aeroportul Satu Mare**

Regia Autonomă Aeroportul Satu Mare dorește să obțină finanțare din fondurile alocate României prin Fondul pentru modernizare (FM) pentru proiecte de investiții în noi capacități de producere a energiei electrice produsă din surse regenerabile pentru autoconsumul aerodromurilor, inclusiv sisteme de stocare a energiei, în vederea susținerii unei economii cu emisii scăzute de carbon și atingerii obiectivelor asumate de România în cadrul Planului Național Integrat în domeniul Energiei și Schimbărilor Climatice (PNIESC).

Creșterea nivelului de independență energetică a Aeroportului Satu Mare obținută din surse de energie regenerabilă va permite beneficiarului să mențină cheltuielile operaționale la un nivel competitiv. Astfel, necesitatea implementării acestui proiect rezultă chiar din necesitatea creșterii nivelului de competitivitate a serviciilor și costurilor de operare ale Aeroportului Satu Mare.

Pentru finanțarea obiectivului de investiții, beneficiarul va depune o cerere de finanțare din Fondul pentru Modernizare, Prioritate: Program cheie 9: Eficiență energetică în transporturi - reducerea emisiilor de CO\_2 prin eficiență energetică și noi tehnologii în transporturi, Obiectiv specific: P9\_OS1\_Cresterea capacitații de producere a energiei din surse regenerabile, în vederea atingerii obiectivelor din Planul Național Integrat în domeniul Energiei și Schimbărilor Climatice 2021-2030, precum si pentru creșterea independenței energetice în sectorul transporturilor, Operațiune: FM\_9.1 Sprijin pentru creșterea producției de energie din surse regenerabile - solar și pentru realizarea de capacități de stocare a energiei electrice.

Obiectivul general al proiectului: prezentul proiect va conduce la creșterea ponderii energiei din surse regenerabile în concordanță cu strategia Uniunii Europene, precum si cu angajamentele Uniunii de a pune în aplicare Acordul de la Paris și obiectivele de dezvoltare durabilă a ONU, contribuind la atingerea obiectivelor asumate de România în cadrul Planului Național Integrat în domeniul Energiei și Schimbărilor Climatice 2021- 2030. Obiectivul general al proiectului este realizarea unei centrale fotovoltaice de 0,9 MW pentru producerea de energie electrică destinată exclusiv consumului propriu, inclusiv sisteme de stocare a energiei de 2,032 MWh.

Atingerea obiectivului general conduce la decongestionarea SEN prin utilizarea de noi capacități de producție a energiei electrice și prin creșterea producției de energie electrică din surse regenerabile. Obiectivul general generează o economie mai eficientă din punct de vedere al utilizării resurselor, mai ecologică și mai competitivă prin reducerea emisiilor cu efect de seră și creșterea ponderii energiei regenerabile în totalul consumului de energie primară. Ca rezultat al investiției în producerea energiei electrice din surse regenerabile regăsim și îmbunătățirea calității mediului ceea ce conduce la o dezvoltare durabilă și un înalt grad de protecție a mediului. Totodată, obiectivul general al proiectului asigură sprijinirea tranziției către un sector aeronautic sustenabil prin dezvoltarea unei capacități proprii de producție de energie electrică din surse regenerabile pentru autoconsum, inclusiv integrarea unor sisteme de stocare a energiei, în vederea reducerii emisiilor de gaze cu efect de seră, a creșterii eficienței energetice și a consolidării securității energetice la nivel național.

Proiectul presupune realizarea unei surse regenerabile de energie cu stocare, urmărind următoarelor rezultate:

| **ID** | **Indicatori obligatorii**  **la nivel de proiect** | **Unitate de măsură** | **Valoare** |
| --- | --- | --- | --- |
| Indicatorul I.1 - realizare | Capacitate nou instalată de producere a energiei din surse regenerabile solar | MW | 0,9 |
| Indicatorul I.2 - rezultat | Reducerea gazelor cu efect de seră: scăderea anuală estimată a gazelor cu efect de seră | Echivalent  tone de CO2/an | 722,453 Echivalent tone C02/an |
| Indicatorul I.3 - rezultat | Producția medie de energie electrică din surse regenerabile | MWh/an | 1180,671 MWh/an |
| Indicatorul I.4 - rezultat | Producția totală de energie din surse regenerabile pentru perioada de referință | MWh | 23613,4MWh |
| Indicatorul I.5 | Procentul din producția totală de energie din surse regenerabile estimat a fi folosit pentru consumul propriu (\*) | % | 70,105% (\*) |
| Indicatorul I.6 - rezultat | Factorul de capacitate al centralei | % | 14,98% |
| Indicatorul I.7 | Capacitate nou instalată de stocare a energiei din surse regenerabile solar | MWh | 2,032 MWh |
| Indicatorul I.8 | Energia absorbită anual de instalația de stocare, trebuie să provină cel puțin 75 % din instalația de producție de energie din surse regenerabile la care este conectată direct | % | 100% |
| Indicatorul I.9 | Reducerea gazelor cu efect de seră: scăderea anuală estimată a gazelor cu efect de seră ca urmare a utilizării energiei stocate pentru activitățile întreprinse în aeroport pe timp de noapte | Echivalent tone de  CO2/an | 215,977 Echivalent tone C02/an |
| Indicatorul I.10 | Economii în consumul anual de energie primară | MWh/an | 1180,67 MWh/an |

***Bugetul proiectului:***

* Valoarea totală a proiectului este de **31.720.735,13 lei**, inclusiv TVA.
* Valoarea totală eligibilă în cuantum de **19.552.901,69 lei**.
* Cheltuielile neeligibile ale proiectului: **12.167.833,44 lei**, din care TVA aferent întregii perioade de implementare a proiectului: 5.021.028,33 lei. Până la recuperarea de la bugetul de stat, pentru a asigura fluxul de numerar necesar, taxa pe valoarea adăugată aferentă achizițiilor din cadrul proiectului va fi asigurată din bugetul general consolidat al Județului Satu Mare. După recuperarea de la bugetul de stat în baza prevederilor legale, sumele aferente TVA-ului vor fi rambursate Județului Satu Mare.

Diferența de cheltuieli neeligibile de 7.146.805,11 lei reprezintă cheltuieli obligatorii, dar neeligibile conform Ghidului de finanțare:

* amenajări pentru protecția mediului și aducerea la starea inițială: 10.000 lei;
* studii: 30.000 lei;
* DTAC: 44.500 lei;
* proiectare (SF+PT): 267.500 lei;
* consultanță și audit financiar: 188.720 lei;
* asistență tehnică proiectant: 19.500 lei;
* comisioane, taxe, cote: 273.241,95 lei;
* cheltuieli diverse și neprevăzute: 1.287.247,36 lei;
* cheltuieli publicitate: 4.000 lei;
* pregătire personal exploatare: 12.000 lei;
* cheltuieli aferente marjei de buget 25%: 5.010.095,80 lei.

Cheltuielile eligibile ale proiectului beneficiază de finanțare de 100%, contribuția beneficiarului fiind reprezentată de cheltuielile neeligibile.

Sumele reprezentând cheltuieli neeligibile ale proiectului în cuantum total de **7.146.805,11 lei**, la care se adaugă TVA în valoare de **5.021.028,33 lei**, precum și alte cheltuieli neeligibile neprevăzute și/sau conexe ce pot apărea pe durata implementării proiectului, vor fi asigurate din bugetul general consolidat al Județului Satu Mare.

Având în vedere cele de mai sus,

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, propunem **adoptarea proiectului de hotărâre privind aprobarea proiectului ,,Instalații de producere a energiei electrice din surse regenerabile de energie cu capacitatea de stocare integrată la Aeroportul Satu Mare”.**

|  |  |
| --- | --- |
| **Director executiv,**  **Ştern Felicia Cristina** | **Șef Serviciu Managementul proiectelor,**  **Barta Bianca Melania** |
| **Vizat juridic,**  **cons. jr. Tănase Loredana Roxana** | |

Red.Tehn T.L.R./Ex.5